Викрам Акула

Викрам Акула — SKS Microfinance микро үбүлээһин хампаанньатын тэрийээччите уонна урукку салайааччыта. SKS Microfinance соруга - дьадаҥы индия дьахталларыгар микро заайым уонна страхование биэрэн дьадаҥы буолуу таһымын түһэрии.

 Олоҕо 
Викрам аҕата,  Акула В. Кришна — хирург, дьиэ кэргэнин кытта Скенектадига (штат Нью-Йорк) эмиграциялаабыта.  Викрам оскуоланы 1986 сыллаахха бүтэрэн баран, Тафтс үнүбүрсүтүөтүгэр үөрэммит. 1990 сыллаахха үнүбүрсүтүөтү туйгуннук үөрэнэн бүтэрэн, философияҕа уонна англиийскай тылга икки үөрэхтэммит.  Ол кэннэ Акула аан дойду сыһыаннарыгар магиистир истиэпэнин ылаары Йель үнүбүрсүтүөтүгэр үөрэммитэ. 

1994-1995 сылларга Индияҕа микро үбүлээһин бырайыагар Фулбрайт бырагыраамма граанын ылбыта. 2004 сыллаахха Викрам Акула Чикаго үнүбүрсүтүөтүгэр политологияҕа дуоктар истиэпэнин ылбыта].

 Карьерата 
1990 сыллаахха Тафтс үнүбүрсүтүөтүн бүтэрэн баран, Акула Индияҕа төннүбүтэ уонна  Deccan Development Society кыра тыа сирин кэммиэрсийэтэ суох тэрилтэтин кытта үлэлэспитэ. Ол кэннэ Вашингтоҥҥа (Колумбия уокуруга) Аан дойдуну кэтээһин институутугар үлэлээбитэ, дьадайыы уонна тирэхтээх экэниэмикэ сайдыытын туһунан ыстатыйалары суруйбута. Deccan Development Society кытта үлэлэһэр кэмигэр Акула кэммиэрсийэтэ суох микро үбүлээһин кэмчи кыахтардааҕын бэлиэтии көрөн, ырыынактыы сыһыаны киллэриини туһунан эппитэ. Бу кыһалҕаҕа бэйэтин көрүүлэрин  A Fistful of Rice: My Unexpected Quest to End Poverty Through Profitability диэн кинигэҕэ сиһилии суруйбута, кинигэтэ 2010 сыллаахха Harvard Business Press бэчээттэммитэ.

 SKS Microfinance 
1996 сыллаахха Викрам Акула Фулбрайт грааныгар бырайыагын бүтэрэн, Чикаго үнүбүрсүтүөтүгэр политологияҕа дуоктар истиэпэнин ылаары киирбитэ. Онно кэммиэрсийэтэ суох микро үбүлээһин хампаанньаларыгар анаан биизинэс-былаан оҥорбута, 1997 сыллаахха ахсынньыга Акула Индияҕа төннөн, биизинэс-былаанын олоххо киллэрээри SKS (Swayam Krishi Sangam) тэрийбитэ. Бастааҥҥытынан кэммиэрсийэтэ суох тэриллэн баран, 2005 сыллаахха  SKS Microfinance кэммиэрсийэлээх тэрилтэ буолбута.

2010 сыл атырдьах ыйын ортотугар SKS Microfinance бэйэтин аакцияларын Мумбат пуонда бииржатыгар туруорбута, акцияларыгар наадыйыы  атыыга таһаарыыттан 14 төгүл үрдүк буолбута, онон хампаанньа  Джордж Сорос курдук тирэх буолуох инвестордаммыта. 

2011 сыл сэтинньи 23 күнүгэр Акула бэрэссэдээтэл уонна 2014 сыл ыам ыйын 3 күнүгэр промоутер дуоһунастарыттан уурайбыта.

 Сабыдыал 
SKS тэриллиитигэр Акуланы Нобель бириэмийэтин лауреаата уонна  Бангладешка аан дойдуга бастакы микро үбүлээһин баанын Grameen Bank тэрийээччитэ Мухаммад Юнус үлэтэ көҕүлээбитэ.

 Наградаалара 
 Time сурунаал 2006 сыллаах версиятынан сыл 100 кыахтаах уонна сабыдыаллаах дьон ахсааныгар киирбитэ
 Индияҕа 2006 сыл түмэт урбаанньыта
 Ernst & Young (Start-up, 2006) версиятынан Индияҕа сыл урбаанньыта
 Ernst & Young (Business Transformation, 2009) версиятынан Индияҕа сыл урбаанньыта
 India Today версиятынан «Индия 50 кыахтаах дьонуттан» биирдэстэрэ (2009)
 Forbes сурунаал версиятынан «Сыл киһитэ» номинация (2009)
 World Economic Forum’s Young Global Leader award, 2008
 Echoing Green Poverty Alleviation Economic Development — 1998 Fellow
Real Wealth Creators for the Communities категорияҕа Karmaveer Puraskaar , 2006—2007

 Быһаарыылар 

Категория:Түмэт урбаан
Категория:Түмэт урбаанньыттар